Source: http://legislatie.just.ro/Public/DetaliiDocumentAfis/7162
Timestamp: 2020-07-02 13:37:24+00:00

Document:
HG (R) 639 18/08/1995 - Portal Legislativ
HOTĂRÎRE Nr. 639 din 18 august 1995 *** Republicatăprivind transmiterea unor bunuri din şi în administrarea Regiei Autonome "Administraţia Patrimoniului Protocolului de Stat"
Notă ... *) Republicată în temeiul art. 3 din Hotărârea Guvernului nr. 651 din 9 august 1996, publicată în Monitorul Oficial al României, Partea I, nr. 202 din 29 august 1996, dîndu-se articolelor o noua numerotare.Hotărârea Guvernului nr. 639 din 18 august 1995 a fost publicată în Monitorul Oficial al României, Partea I, nr. 215 din 20 septembrie 1995 şi a mai fost modificată prin Hotărârea Guvernului nr. 64 din 8 februarie 1996, publicată în Monitorul Oficial al României, Partea I, nr. 58 din 19 martie 1996. + Articolul 1 (1) Se aprobă transmiterea, fără plata, a bunurilor prevăzute în anexa nr. 1, din administrarea Regiei Autonome "Administraţia Patrimoniului Protocolului de Stat", în patrimoniul Societăţii Comerciale "Neptun-Olimp" - S.A. ... (2) Se aprobă transmiterea, fără plata, a bunurilor prevăzute în anexa nr. 2, din administrarea Centrului European de Cultura Sinaia, subordonat Ministerului Culturii, în administrarea Regiei Autonome "Administraţia Patrimoniului Protocolului de Stat" de sub autoritatea Secretariatului General al Guvernului. ... (3) Se aprobă transmiterea, fără plata, a bunurilor prevăzute în anexa nr. 3, din patrimoniul unor societăţi comerciale, în proprietatea publică a statului şi în administrarea Regiei Autonome "Administraţia Patrimoniului Protocolului de Stat". ... + Articolul 2 (1) Se aprobă comasarea prin absorbţie a societăţilor comerciale "Cumpatul-Furnica" - S.A. Sinaia, "Togapi" - S.A. Bucureşti şi "Agroindcom" - S.A. Chitila cu Regia Autonomă "Administraţia Patrimoniului Protocolului de Stat" de sub autoritatea Secretariatului General al Guvernului. ... (2) Unităţile absorbite îşi încetează activitatea la data intrării în vigoare a prezentei hotărâri. ... (3) Regia Autonomă "Administraţia Patrimoniului Protocolului de Stat" dobîndeşte drepturile şi este ţinuta de obligaţiile persoanelor juridice prevăzute la alin. (1). ... + Articolul 3 (1) Personalul preluat de Regia Autonomă "Administraţia Patrimoniului Protocolului de Stat" ca urmare a aplicării prevederilor art. 1 şi 2 din prezenta hotărâre se considera transferat şi beneficiază de drepturile prevăzute de lege. ... (2) Numărul maxim de personal şi fondul de salarii admisibil al Regiei Autonome "Administraţia Patrimoniului Protocolului de Stat" se modifica în mod corespunzător potrivit art. 1 şi 2. ... + Articolul 4 (1) Imobilele care trec, ca efect al prevederilor prezentei hotărâri, în administrarea Regiei Autonome "Administraţia Patrimoniului Protocolului de Stat" vor fi folosite pentru asigurarea cerinţelor de reprezentare şi protocol ale Senatului, Camerei Deputaţilor, Presedentiei, Guvernului, Curţii Supreme de Justiţie, Curţii Constituţionale, Curţii de Conturi, ministerelor, partidelor politice parlamentare, prefecturilor şi autorităţilor administraţiei publice locale. ... (2) În vederea asigurării surselor financiare necesare acoperirii cheltuielilor de administrare, funcţionare şi exploatare a bazei materiale preluate, în perioadele în care baza materială nu este folosită pentru activitatea de reprezentare şi protocol, aceasta va fi utilizata, după caz, şi pentru alţi beneficiari, în conformitate cu obiectul de activitate al Regiei Autonome "Administraţia Patrimoniului Protocolului de Stat". ... + Articolul 5Constituirea drepturilor de proprietate asupra terenurilor care se predau sau se preiau se va face în condiţiile legii. + Articolul 6La data intrării în vigoare a prezentei hotărâri se înfiinţează, în cadrul Regiei Autonome "Administraţia Patrimoniului Protocolului de Stat", Sucursala de reprezentare şi protocol Sinaia şi, respectiv, Predeal, prin reorganizarea Sucursalei de reprezentare şi protocol "Valea Prahovei", care se desfiinţează, precum şi Sucursala agroindustriala "Pipera" Bucureşti. + Articolul 7 (1) Capitalul social al societăţilor comerciale, prevăzute în anexa nr. 3, se micşorează cu valoarea de inventar a bunurilor transmise în administrarea Regiei Autonome "Administraţia Patrimoniului Protocolului de Stat", fără diminuarea capitalului social al Fondului Proprietăţii Private IV - Muntenia, al Fondului Proprietăţii Private III - Transilvania şi al Fondului Proprietăţii Private II - Moldova. ... (2) Patrimoniul Regiei Autonome "Administraţia Patrimoniului Protocolului de Stat" se diminuează cu valoarea bunurilor prevăzute la art. 1 alin. (1) şi se majorează cu valoarea bunurilor prevăzute la art. 1 alin. (2) şi (3) şi art. 2 din prezenta hotărâre. ... + Articolul 8Obiectul de activitate al Regiei Autonome "Administraţia Patrimoniului Protocolului de Stat" prevăzut la art. 4 din Hotărârea Guvernului nr. 567/1993, cu modificările ulterioare, precum şi în regulamentul de organizare şi funcţionare a acesteia, cuprins în anexa la aceeaşi hotărâre, se completează cu activitatea prestaţii de turism. + Articolul 9Până la data de 30 septembrie 1995 se va efectua transmiterea patrimoniului societăţilor comerciale "Cumpatul-Furnica" - S.A. Sinaia, "Togapi" - S.A. Bucureşti şi "Agroindcom" - S.A. Chitila, supuse comasarii, precum şi a bunurilor prevăzute în anexele nr. 1, 2 şi 3, prin protocol de predare-preluare, la valorile actualizate conform Hotărârii Guvernului nr. 500/1994, pe baza bilanţului încheiat la 30 iunie 1995. + Articolul 10La data intrării în vigoare a prezentei hotărâri, pct. 3 din anexa nr. 1 la Hotărârea Guvernului nr. 1.226/1990 şi pct. 1 din anexa nr. 1 la Hotărârea Guvernului nr. 645/1992 se abroga. + Articolul 11Anexele nr. 1, 2 şi 3 fac parte integrantă din prezenta hotărâre. + Anexa 1 LISTAbunurilor care se predau, fără plata, din administrarea Regiei Autonome "Administraţia Patrimoniului Protocolului de Stat" în patrimoniul Societăţii Comerciale "Neptun-Olimp" - S.A.
+ Anexa 2 LISTAcu bunurile mobile şi imobile - proprietate publică a statului - care se transmit, fără plata, din administrarea Centrului European de Cultura Sinaia, din subordinea Ministerului Culturii, în administrarea Regiei Autonome "Administraţia Patrimoniului Protocolului de Stat"
+ Anexa 3 LISTAbunurilor mobile şi imobile - proprietate publică a statului - care se transmit în administrarea Regiei Autonome "Administraţia Patrimoniului Protocolului de Stat"

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7
 Articolul 8
 Articolul 9
 Articolul 10
 Articolul 11